Аԥсны АҳәАИ арҩашьыгатә маҭәашьарқәа зыдкыланы иҟаз амашьынарныҟәцаҩцәа ҩыџьа ааныркалеит
© SputnikРейд милиции по соблюдению антиковидных мер на транспорте
© Sputnik
АҞӘА, нанҳәа 29 - Sputnik. Аԥсны Аҳәынҭавтоинспекциа аусзуҩцәа агәаҭаратә реидқәа раан иааныркалеит арҩашьыгатә маҭәашьарқәа зыдкыланы иҟаз амашьынарныҟәцаҩцәа ҩыџьа, абри атәы аанацҳауеит АҩАР апресс-маҵзура.
АҩА рминистр инапынҵала нанҳәа 28 рзы имҩаԥгаз агәаҭарақәа раан ҷыдала азхьаԥшра рыҭан апассаџьырцәа ныҟәызго амашьынарныҟәцаҩцәа.
"Амилициа аусзуҩцәа уахгьы-ҽынгьы аус руеит, ауааԥсыра рахь ааԥхьара ҟарҵоит амҩатә ԥҟарақәа ирықәныҟәаларц, ршәарҭадара иахылаԥшларц", - аҳәоит апресс-маҵзура аацҳамҭаҿы.
Ареспубликаҟны имҩаԥырго ареидқәа хаҭала хылаԥшра аиҭоит Аԥсны Аҩнуҵҟатәи аусқәа рминистр Роберт Киут.